Suchinthana/ta-wikipedia huggingface dataset:
கவுண்டர்

கவுண்டர் (Gounder)  என்ற சொல் தமிழ்நாடு, கேரளம் மற்றும் கருநாடகம் ஆகிய மாநிலங்களில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.

வரலாறு 
கவுண்டர் என்பது  ராஷ்டரகூட அரசர்கள், நுளம்ப பல்லவ வேந்தர்கள், ஆட்சியில் நாடு அல்லது ஊர் அதிகாரம் பெற்றவர். காமுண்டன் எனச் சொல்லப்பட்டார். இப்பெயர் இந்நாட்டில் வந்து காமிண்டன் என்று திரிந்தது போலும் - காமுண்ட - காமிண்ட என்னும் பெயர், கிராமப் பெரிய தனக்காரர்கள் பெற்று நாளடைவே காவண்ட - காவுண்ட என்று, பின் கவண்ட - கவுண்ட என்று மருவிற்று என்பது கல்வெட்டு ஆய்வாளர்கள் கருத்து. இது போலவே கன்னட தேசத்தார் கவுடு, கௌடா என்று வழங்குகிறார்கள் - கவுண்டிக்கை என்பது ஊர்ப்பெரிய தனத்தைக் குறித்ததாக வழக்கத்திலிருக்கிறது. நாட்டுக் கவுண்டன் - ஊர்க் கவுண்டன் என்பதாலறியலாம். முதன்மையாளர் கொள்ளும் பெயரை அவர்கள் சுற்றத்தவர்களும் பாராட்டலாயினர்.  அங்கங்கு ஊர் முதன்மை பெற்றுள்ளவர்களான கொங்கு வேளாளர், ஊராளி கவுண்டர்,வேட்டுவர், படையாட்சி, குறும்பர் மற்றும் வொக்கலிகர்  முதலிய வகுப்பினருள்ளும் கவுண்டர் என்று வழங்கி வருதல் காண்கிறோம். இவர்களை தவிர கர்நாடகத்திலிருந்து வந்து குடியேறிய கன்னட இனத்தை சேர்ந்த வொக்கலிகர் (கவுடா) என்பர் உளர்.

மேற்கோள்கள்

வெளி இணைப்புகள் 
http://www.tnpsc.gov.in/communities-list.html#dc 
http://www.tn.gov.in/department/bclist.htm
http://ncbc.nic.in/backward-classes/tamilnadu.htm

சாதிகள்
கொங்கு
கவுண்டர்
தமிழரில் சாதிகள்
கோ சன்

கோ சன் (Ko San, பிறப்பு: அக்டோபர் 19, 1976) தென்கொரிய உயர் தொழில்நுட்ப நிறுவனத்தின் ஆய்வாளரும் தொழில்முனைவோரும் ஆவார்.

ஆரம்ப வாழ்க்கை
கோ புசான் நகரில் அக்டோபர் 19, 1976 இல் பிறந்தார். சிறுவயதிலேயே தந்தையை இழந்த இவரையும் இவரது சகோதரியையும் தாயார் வளர்த்தார். மேல்நிலைப் பள்ளியில் சீன மொழியை முக்கிய பாடமாக கொண்டு தேர்ந்த கோ, சோல் தேசிய பல்கலைக்கழகத்தில் கணிதத்துறையில் இணைந்தார். 2004 ஆம் ஆண்டு தென்கொரிய தேசிய புதுனர் குத்துச் சண்டைப் போட்டியில் வெண்கலப்பத்தக்கதைப் பெற்றார், மேலும் அதே ஆண்டு சீனாவின் சிஞ்சியாங் மாகாணத்தில் உள்ள 7,546 மீட்டர் உயரமான முஸ்டக் அடா மலையையும் ஏறினார்.

விண்ணோடியாகத் தெரிவு 
2006 டிசம்பர் 25 அன்று கோ, சோயூஸ் டிஎம்ஏ-12 விண்கலத்தில் விண்ணோடுவதற்கான தென்கொரியாவின் முதல் விண்ணோடிக்கான தேர்வுகளில் இறுதிச் சுற்றுக்கு தெரிவானார். 2005 செப்டம்பர் 5 இல் தென்கொரிய அறிவியல் தொழினுட்ப அமைச்சு, உருசியாவில் நடைபெற்ற பயிற்சி மற்றும் தேர்வுகளின் மூலம் கோவை 29வயதான யீ சூ யியொன்னுக்கு மேலாக தெரிவு செய்தது. ஆனாலும், கோ விண்ணோடிகளின் யூரி ககாரின் பயிற்சி நிலையத்தில் பாதுகாப்பு நடைமுறைகளை இரு தடவைகள் மீறியதாகக் கூறி உருசிய நடுவண் விண்வெளி நிறுவனம் இவருக்குப் பதிலாக வேறொருவரை தெரிவு செய்யுமாறு கேட்டது. இதனால், அவரது தெரிவு மீளப் பெறப்பட்டது.

உருசியாவில் இருந்து திரும்பிய கோ, தொடர்ந்து கொரிய விண்வெளி ஆய்வு நிலையத்தில் பணி புரிந்தார்.

வெளியிணைப்புகள் 
Korean Will Go Into Space in 2008 
Two astronaut finalists pass medical checks
Spacefacts biography of Ko San

ஆதாரங்கள் 

விண்வெளி வீரர்கள்
1976 பிறப்புகள்
தென் கொரிய மக்கள்
வாழும் நபர்கள்
1822

1822  (MDCCCXXII) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 பெப்ரவரி 2 - இலங்கையின் ஆளுநராக சேர் எட்வேர்ட் பஜெட் நியமிக்கப்பட்டார்.
 ஜூலை 28 - பெரு விடுதலை அடைந்தது.
 செப்டம்பர் 7 - பிரேசில் போர்த்துக்கல்லிடம் இருந்து விடுதலை பெற்றது.

தேதி அறியப்படாத நிகழ்வுகள் 
 யாழ்ப்பாணம் நல்லூரில் வண. ஜோசப் நைற் என்பவரால் நல்லூர் ஆங்கிலப் பாடசாலை ஆரம்பிக்கப்பட்டது.

பிறப்புக்கள் 
 ஜூலை 20 - கிரிகோர் ஜோஹன் மெண்டல்
 அக்டோபர் 10 - சாமுவேல் ஃபிஸ்க் கிறீன்
 டிசம்பர் 18 - ஆறுமுக நாவலர்
 டிசம்பர் 24 - ஹெர்மைட்
 டிசம்பர் 27 - லூயி பாஸ்டர்

இறப்புக்கள்

1822 நாற்காட்டி

மேற்கோள்கள்
அக்ரோத்திரியும் டெகேலியாவும்

{{தகவற்சட்டம் நாடு
|native_name              = <span style="line-height:1.33em;">அக்ரோத்திரியும் டெகேலியாவும் (மேற்கு மற்றும் கிழக்கு)முடிக்குரிய தளப்பகுதிகள்</span>
|common_name              = United Kingdom occupating country
|image_flag               = Flag of the United Kingdom.svg
|image_coat               = Royal Coat of Arms of the United Kingdom (St Edward's Crown).svg
|national_anthem          = "இராணியை கடவுள் காப்பாராக"
|image_map                = Cyprus_SBAsInRed.png
|map_caption              = Akrotiri and Dhekelia (Occupied area_km2s) Sovereign Base area_km2s indicated in pink.
|official_languages       = ஆங்கிலம், கிரேக்கம்
|capital                  = Episkopi Cantonment
|largest_city             = 
|government_type          = முடிக்குரிய தளப்பகுதிகள்
|leader_title1            = Administrator 
|leader_name1             = ரிச்சட் லசி
|area_magnitude           = 1 E7
|sovereignty_type         = பிரித்தானிய கடல்கடந்த பிரதேசங்கள்
|established_event1       = அமைப்பு
|established_date1        = 1960
|area_km2                     = 254
|area_sq_mi                  = 98 
|population_estimate      = 7,000 Cypriots, 7,500 பிரித்தானிய இராணுத்தினரும் குடும்பத்தவரும்
|population_density       = n/a
|population_densitymi²    = n/a 
|population_density_rank  = n/a
|currency                 = Cypriot pound
|currency_code            = CYP
|time_zone                = கி.ஐ.நே
|utc_offset               = +2
|time_zone_DST            = கி.ஐ.கோ.நே
|utc_offset_DST           = +3
|cctld                    = n/a
|calling_code             = 357
|footnotes                = 
}}அக்ரோத்திரியும் டெகேலியாவும்''' சைப்ரஸ் தீவில் அமைந்துள்ள ஐக்கிய இராச்சியத்தின் ஆளுகைக்குற்பட்ட இரண்டு முடிக்குரிய இரணுவத்தளப் பகுதிகளாகும். சைப்ரசுக்கு ஐக்கிய இராச்சியம் பொதுநலவாய குடியரசாக விடுதலைக் கொடுத்தப் போது, இவ்விரண்டு தளங்களையும் மத்தியதரைக் கடலில் கேந்திர முக்கியத்துவம் வாய்ந்த அமைவிடம் காரணமாக இருத்திக்கொண்டது. தளங்கள் தீவில் இரண்டுப்பகுதிகளில் அமைந்துள்ளது அவையாவன அக்ரோத்தி மற்றும் டெகேயா என்பனவாகும். அக்ரோத்தியானது மேற்கு முடிக்குரிய தளப்பிரதேசம் எனவும் டெகேலியா கிழக்கு முடிக்குரிய தளப்பிரதேசம் எனவும் அழைக்கப்படுகிறது.

மேற்கோள்கள்

சைப்பிரசு
பிரித்தானிய கடல்கடந்த மண்டலங்கள்
ஐரோப்பிய ஒன்றியம்
1899

1899  (MDCCCXCIX) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு ஆண்டு ஆகும்.

நிகழ்வுகள் 
 ஜனவரி 1 - கியூபாவில் ஸ்பானிய ஆட்சி முடிவுக்கு வந்தது.
 ஜனவரி 6 - இந்தியாவின் வைசிராயாக கேர்சோன் பிரபு நியமிக்கப்பட்டார்.
 பெப்ரவரி 4 - பிலிப்பீன்ஸ்-ஐக்கிய அமெரிக்கா போரைத் தொடக்கின.
 மார்ச் 4 - குயீன்ஸ்லாந்து, குக்டவுண் என்னுமிடத்தில் மஹினா என்ற சூறாவளி தாக்கியதில் 300 பேருக்கு மேல் கொல்லப்பட்டனர்.
 மார்ச் 6 - ஆஸ்பிறின் கண்டுபிடிக்கப்படட்து. 
 ஜூன் 12 - விஸ்கொன்சின் மாநிலத்தில் நியூ றிச்மண்ட் நகரைப் புயல் தாக்கியதில் 117 பேர் கொல்லப்பட்டனர்.
 அக்டோபர் 11 - தென்னாபிரிக்காவில் பிரித்தானியாவுக்கும் போவர்களுக்கும் இடையில் இரண்டாவது போவர் போர் ஆரம்பமாயிற்று.

தேதி அறியப்படாதவை 
 நீலகிரி மலை இரயில் பாதை அமைக்கப்பட்டது.

பிறப்புகள் 
 சனவரி 6 - சேர் சிற்றம்பலம் கார்டினர், இலங்கைத் தொழிலதிபர் (இ. 1960)
 சனவரி 8 - எஸ். டபிள்யூ. ஆர். டி. பண்டாரநாயக்கா, இலங்கைப் பிரதமர் (இ. 1959)
 சூன் 14 - யசுனாரி கவபட்டா, நோபல் பரிசு பெற்ற சப்பானிய எழுத்தாளர் (இ. 1972)
 சூலை 21 - ஏர்னெஸ்ட் ஹெமிங்வே, நோபல் பரிசு பெற்ற அமெரிக்க எழுத்தாளர் (இ. 1961)
 ஆகத்து 13 - ஆல்பிரட் ஹிட்ச்காக், திரைப்பட இயக்குநர் (இ. 1980)
 செப்டம்பர் 9 - கல்கி ரா. கிருஷ்ணமூர்த்தி, எழுத்தாளர், இதழாசிரியர் (இ. 1954)
 செப்டம்பர் 25 - உடுமலை நாராயணகவி, கவிஞர், பாடலாசிரியர் (இ. 1981)
 நவம்பர் 11 - கி. ஆ. பெ. விசுவநாதம் தமிழறிசர் (இ 1994)

இறப்புகள்

1899 நாட்காட்டி
அயனமண்டல புயல் கபிரியேல் (2007)

உப அயனமண்டல புயல் கபிரியேல் 2007 அத்திலாந்திக் சூறாவளி பருவத்தில் 7வது பெயரிடப்பட்ட புயலும், இரண்டாவது உப அயனமண்டல புயலுமாகும். தற்போது இது அத்திலாந்தின் பெருங்கடலில் மேற்கு-வடமேற்காக நகர்ந்தவண்ணம் உள்ளது.

மேற்கோள்கள்

சூறாவளிகள்
2007 அத்திலாந்திக் சூறாவளி பருவம்
அமெரிக்காவில் ஏற்பட்ட புயல்கள்
வி. பி. கணேசன்

வி. பி. கணேசன் (V. P. Ganesan, இறப்பு: 2 ஆகத்து 1996) என்றழைக்கப்படும் வைத்திலிங்கம் பழனிசாமி கணேசன் இலங்கை ஜனநாயகத் தொழிலாளர் காங்கிரஸ் (ஜ. தொ. க) என்ற மலையகத் தொழிற்சங்கத்தின் நிறுவனரும், தமிழ்த் திரைப்பட நடிகரும் இயக்குநரும் ஆவார். தொழிற்சங்க அரசியலில் இருந்து திரைப்படத் துறைக்கு வந்தவர்.

இலங்கையில் மூன்று தமிழ்த்திரைப்படங்களை தொடர்ந்து தயாரித்தவர். மூன்றிலும் இவரே கதாநாயகனாக நடித்தார். தென்னிந்திய திரைப்படங்களின் சாயலில் அமைந்த இந்த மூன்று திரைப்படங்களில் "புதிய காற்று", "நான் உங்கள் தோழன்" என்பன பெருத்த வெற்றியைப் பெற்றன. மூன்றாவது படமான 'நாடு போற்ற வாழ்க" சமகாலத்தில் "அஞ்சான" என்ற பெயரில் சிங்களத் திரைப்படமாகவும் உருவாகியது. அரசியல்வாதிகள் பிரபா கணேசன், மனோ கணேசன் ஆகியோர் இவருடைய பிள்ளைகளாவார்.

வி. பி. கணேசனின் வாழ்க்கை வரலாற்றை "சிகரம் தொட்ட செம்மல் வி.பி.கணேசன்'' என்ற பெயரில் எழுத்தாளர் மொழிவாணன் எழுதி வெளியிட்டுள்ளார்.

மேற்கோள்கள்

வெளி இணைப்புகள்
 - வி.பி. கணேசன் ஞாபகார்த்தப் பேரவை
 Mano Ganesan talks about destruction of Tamil Film Industry in Sri Lanka 
 திரைப்படங்கள்
 தமிழ் கனேடியன்
 IAFS
 UTHR

இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கை மலையகத் தமிழ் அரசியல்வாதிகள்
இலங்கை தொழிற்சங்கவாதிகள்
இலங்கைத் தமிழ்த் திரைப்பட நடிகர்கள்
ஈழத்துக் கலைஞர்கள்
இலங்கைத் திரைப்பட இயக்குநர்கள்
1999 இறப்புகள்
இலங்கைத் தமிழ்த் திரைப்பட இயக்குநர்கள்
யாதவர் கல்லூரி

யாதவர் கல்லூரி (Yadava College ) என்பது தமிழ் நாட்டில் மதுரையில் அமைந்துள்ள தன்னாட்சி பெற்ற இருபாலர் பயிலும் அரசுதவி பெறும் கலை அறிவியல் கல்லூரி ஆகும். கல்லூரி வளாகம் 40 ஏக்கர் (0.16 கிமீ2) பரப்பளவில் 13 துறைகளுக்கு இடமளிக்கும் ஐந்து தொகுதிகளைக் கொண்டுள்ளது.

கற்பிக்கப்படும் பாடங்கள்

அறிவியல் பிரிவு
இயற்பியல்
கணிதம்
வேதியியல்
விலங்கியல்
கணினியியல்
தகவல் தொழினுட்பம்

கலைப் பிரிவு பாடங்கள்
தமிழ்
வரலாறு
வணிகவயல்

வரலாறு 
பிற்படுத்தப்பட்ட சமூக மக்களின் கல்வியறிவை வளர்க்க, 1969ஆம் ஆண்டு யாதவ சமூக மக்களால் யாதவர் கல்லூரி தொடங்கப்பட்டது. 1970ஆம் ஆண்டில் இக்கல்லூரிக்கு தமிழக அரசின் அனுமதி கிடைத்தது. மதுரை காமராசர் பல்கலைக் கழகத்தின் இணைவு பெற்று செயல்பட்டுவந்த இக்கல்லூரிக்கு 2008ஆம் ஆண்டு தன்னாட்சி தகுதியினை புது தில்லியில்  பல்கலைக்கழக மானியக்குழு வழங்கியது.

அமைவிடம்   
யாதவர் கல்லூரி இந்தியாவின் தமிழகத்தில், மதுரை மேற்குப் புறநகர்ப் பகுதியைச் சேர்ந்த திருப்பாலை கிராமத்தில், செந்நா புலவர் கார்மேகனார் சாலையில் (நத்தம் சாலை) ஊமச்சிகுளம் அருகே கோவிந்தராசன் வளாகத்தில் அமைந்துள்ளது.

முதல்வர்கள்
 தி. அ. சொக்கலிங்கம் (1969 முதல் 1978 வரை)
 மு. தமிழ்க்குடிமகன் (1978 முதல் 1989 வரை)
 க. திருவாசகம்
 எசு. தனசேகரன்
 வி.சம்பத்
 பி.அழகேசன்

முன்னாள் மாணவர்கள் 
 க. திருவாசகம், சென்னை பல்கலைக்கழகத்தின் மேனாள் துணைவேந்தர்
 சே. இராஜாராமன்

இவற்றையும் பார்க்க
இ. எம். ஜி. யாதவர் மகளிர் கல்லூரி
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி

மேற்கோள்கள்

தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
மதுரை மாவட்டத்திலுள்ள தனியார் கலைக் கல்லூரிகள்
மதுரை காமராசர் பல்கலைக்கழக இணைவுக்கல்லூரிகள்
ப. விக்னேசுவரன்

விக்னேஸ்வரன் பரமநாதன்  யாழ்ப்பாணம், காங்கேசன்துறையைப் பிறப்பிடமாகக் கொண்டவர். இலங்கை ஒலிபரப்புக் கூட்டுத்தாபனத்தில் ஆரம்பத்தில் நிகழ்ச்சித் தயாரிப்பு உதவியாளராக 1970 ஆம் ஆண்டில் இணைந்து கொண்ட இவர், பின்னர் தமிழ்ச்சேவையில் நாடகப்பகுதியின் தயாரிப்பாளராக 1979 ஆம் ஆண்டில் பொறுப்பேற்றார். இவர் காலத்தில் வானொலி தமிழ் நாடகத்துறை மிகுந்த வரவேற்பைப் பெற்றது. ரூபவாகினி ஆரம்பிக்கப்பட்ட பின்னர் அங்கும் தமிழ் நிகழ்ச்சிப் பிரிவில் நிறைவேற்றுத் தயாரிப்பாளராகச் சேர்த்துக் கொள்ளப்பட்ட(1982) இவர், ஞானம் இரத்தினம் ஓய்வு பெற்ற பின்னர் தமிழ்ப் பிரிவுக்கு பொறுப்பாளராக 1984 ஆம் ஆண்டில் நியமிக்கப்பட்டார். தற்போது கனடாவில் வசிக்கும் இவர் தனியார் நிறுவனமொன்றில் பணியாற்றுவதோடு, கனேடிய தொலைக்காட்சி நிறுவனமான TVI யில் நிறைவேற்றுத் தயாரிப்பாளராகவும், TVI தொலைக்காட்சியிலும், CMR வானொலியிலும் செய்தி வாசிப்பவராகவும் செயற்படுகின்றார்.

வானொலியில்

இலங்கையில்
இலங்கை வானொலியில் தமிழ் நாடகத் தயாரிப்பாளராக இருந்த காலத்தில் பல வானொலி நாடகங்களை எழுதியுமிருக்கிறார். 'ரசமஞ்சரி' போன்ற சஞ்சிகை நிகழ்ச்சிகளை தயாரித்தவர்.

கனடாவில்
இவர் எழுதிய "வாழ்ந்து பார்க்கலாம்" என்ற வானொலித் தொடர்நாடகம், கனடா தமிழோசை வானொலியிலும் (1995), கனேடிய ஒலிபரப்புக் கூட்டுத்தாபனத்திலும் ஒலிபரப்பு செய்யப்பட்டது. பின்னர் இது நூல்வடிவிலும் வெளிவந்தது.

தொலைக்காட்சியில்

ரூபவாகினியில்
தொலைக்காட்சியில் செய்தி வாசிப்பாளராக கடமையாற்றியதோடு, பல தொலைக்காட்சி நாடகங்களை எழுதி, தயாரித்து வழங்கியிருக்கிறார். ரூபவாகினியில் முதன்முதலாக தயரிக்கப்பட்ட தொலைக்காட்சி நாடகம் என்ற பெருமையை இவர் தயாரித்த ஜெயமோகன் எழுதிய "கற்பனைகள் கலைவதில்லை" பெற்றது.
 கற்பனைகள் கலைவதில்லை
 கண்ணாடி வார்ப்புகள்( மேடை நாடகவடிவில் படமாக்கப்பட்டது)
 நிஜங்களின் தரிசனம் ( இவரே எழுதியது)
 உதயத்தில் அஸ்தமனம் ( யாழ்ப்பாண்த்தில் படமாக்கப்பட்டது)
 நீண்ட கனவு ( இவரே எழுதியது)
 மலையோரம் வீசும் காற்று ( மலையகத்தில் படமாக்கப்பட்டது)
 சமூக சேவகி
 காத்திருந்தவன்
 நம்பிக்கை

கனடா ரி.வி.ஐ தொலைக்காட்சியில் 
தொலைக்காட்சியில் செய்தி வாசிப்பாளராக பணி புரிவதோடு, பல நிகழ்ச்சிகளையும், நாடகங்களையும் தயாரித்து வழங்கி வருகிறார்.
 நாற்சார வீடு

மேடை நாடகங்கள் 
கனடாவில் மனவெளியின் அரங்காடல் நாடக விழாவிற்காக பல நாடகங்களை நெறிப்படுத்தி மேடையேற்றியிருக்கிறார்.

 நா. சுந்தரலிங்கத்தின் 'அபசுரம்'
 பி. விக்னேஸ்வரனின் 'இனி ஒரு எதிர்காலம்' (2001)
 இயூஜின் அயனஸ்கோவின் 'நாற்காலிகள்'

திரைப்படத் துறையில்
இலங்கை திரைப்படக் கூட்டுத்தாபனம் நடத்திய திரைப்படப்பிரதிக்கான போட்டியில் இவர் எழுதிய ' கிராமத்து இதயம்' என்ற பிரதி சிறந்த தமிழ்ப் பிரதிக்கான விருதைப் பெற்றது.

எழுதிய நூல்கள்
 'வாழ்ந்து பார்க்கலாம்' (வானொலி நாடகம்)

விருதுகள்
 சிறந்த அபுனைவுக்கான தமிழ் இலக்கியத் தோட்ட விருது, 2023

மேற்கோள்கள்

வெளி இணைப்புகள்
 - விக்னேஸ்வரனின் வலைத்தளம்

ஈழத்து நாடகாசிரியர்கள்
வானொலி ஒலிபரப்பாளர்கள்
ஈழத்து எழுத்தாளர்கள்
கனேடியத் தமிழ் கலைஞர்கள்
கனடிய இலங்கைத் தமிழ் வம்சாவளி மக்கள்
காங்கேசன்துறை

காங்கேசன்துறை (Kankesanthurai, KKS) இலங்கையின் வடபகுதியில், யாழ்ப்பாணக் குடாநாட்டில் பெரிய துறைமுகத்துடன், இலங்கை சிமேந்துக் கூட்டுத்தாபனத்தின் மிகப்பெரிய தொழிற்சாலையும் அமைந்த மிக முக்கியமான சிறு நகரமாகும். தற்போது இலங்கை இராணுவத்தின் பாதுகாப்பு வலயத்தினுள் அமைந்துள்ளது. இலங்கையின் மிக நீண்ட புகையிரத சேவையான (256 மைல்) கொழும்பு - காங்கேசந்துறை சேவை 1990 ஆம் ஆண்டிலிருந்து நிறுத்தப்பட்டுள்ளது. யாழ்ப்பாணத்தின் ஒரேயொரு விமான நிலையமான பலாலி விமான நிலையமும், வரலாற்று, சமய முக்கியத்துவம் வாய்ந்த கீரிமலையும் இதன் அருகிலேயே அமைந்துள்ளன.

இங்கு பிறந்தவர்கள் 
 வி. வி. வைரமுத்து, இசை நாடகக் கலைஞர்
 பி. விக்னேஸ்வரன், ஒலிபரப்பாளர், எழுத்தாளர்
 குரு அரவிந்தன், எழுத்தாளர், நாடகாசிரியர்
 வள்ளிநாயகி இராமலிங்கம் (குறமகள்), எழுத்தாளர்
 செல்வராசா பத்மநாதன், விடுதலைப் புலி

பாடசாலைகள்
 காங்கேசன்துறை நடேசுவரா கல்லூரி

இவற்றையும் பார்க்க
காங்கேசன்துறை தேர்தல் தொகுதி
காங்கேசன்துறை தொடருந்து நிலையம்
காங்கேசன்துறைக் கோட்டை
காங்கேசன்துறை வீதி

வெளி இணைப்புகள்

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
யாழ்ப்பாண மாவட்டம்
வெண் எகிர்சிதறல்

ஒரு பொருளின் வெண் எகிர்சிதறல் அல்லது எதிரொளி திறன் (Albedo) என்பது அதன் ஒளி பிரதிபலிப்புத் தன்மையாகும், இஃது உள்வரு மின்காந்த கதிர்வீச்சு மற்றும் (அதனினின்று) பிரதிபலிக்கப்பட்ட கதிர்வீச்சின் விகிதம் எனக்கொள்ளப்படும். இஃது அப்பொருள் அல்லது பரப்பின் சிதை பிரதிபலிப்பின் (விகிதமாதலின்) பரிமாணமற்ற குறிப்பளவாகும். (Albedo என்பது இதன் ஆங்கில நிகர்ப்பதமாகும், இவ்வார்த்தை, albus எனும் "வெண்மை" என்பதற்கான இலத்தீன் வார்த்தையினின்று வரையப்பட்டது.)

வெண் எகிர்சிதறல் என்பது வானிலை ஆய்வு மற்றும் வானியல் ஆகியத்துறைகளில் ஒரு முக்கிய கருதுகோளாகும். வானிலைஆய்வில் சிலசமயங்களில் இஃதை சதவிகிதமாகவும் வழங்குவதுண்டு.
இதன் மதிப்பு உள்வரு கதிர்வீச்சின் அதிர்வெண் சார்ந்தது: தகுதிமுறையின்றி (ஆனால் வழக்கில்), இஃது (கண்னுக்கு புலனாகும்) ஒளி நிழற்பட்டையிலான அனைத்து அதிர்வெண்களுக்கான மதிப்பின் ஏற்புடைய சராசரியாகக் கொள்ளப்படும். பொதுவில், வெண் எகிர்சிதறல் உள்வரு கதிரின் திசை மற்றும் திசைப்பரவலை சார்ந்தும் இருக்கும். ஆனால், எல்லா கோணங்கனின்றும் ஒரே அளவில் ஒளியைச்சிதறும் லாம்பெர்ட்சியன் (Lambertian) பரப்புகள் இதற்கு விதிவிலக்கு, ஆதலின், அவற்றின் வெண் எகிர்சிதறல் உள்வரு கதிரின் திசைப்பரவலை சார்ந்திராது.

வெண் எகிர்சிதறல்கள் ஒரு பயனுள்ள முதல்நிலை தோராயமதிப்பு என்றாலும், நடைமுறையில், ஒரு பெருளின் ஒளிச்சிதறல் பண்புகளைத் துல்லியமாயறிய இருவழி பிரதிபலிப்பு பரவல் சார்பு (bidirectional reflectance distribution function (BRDF)) தேவை.

பூமிசார் வெண் எகிர்சிதறல் 

கண்னுக்கு புலனாகும் ஒளியில் புதுவெண்பனிக்கு 90% என்பது முதல் கருமையான கரித்துண்டிறகு 4% என்பதுவரை வெண் எகிர்சிதறலின் மதிப்புகள் மாறுபடும். கரும்பொருளின் சூன்ய மதிப்பை அனுகும் வெண் எகிர்சிதறல் தெரிநிலை மதிப்புகள் பெறவல்ல நிழற்சூழ் பள்ளங்கள் இதற்கு விதிவிலக்கு. தொலைவினின்று காண்கையில் கடற்பரப்புகள், பெரும்பான்மயான வனப்பகுதிகளைப் போன்றே, மிகக்குறைந்த வெண் எகிர்சிதறலையே கொண்டுள்ளன. ஆனால், பாலைவனங்கள் நில்பரப்புகளிலேயே மிகவதிகமான வெண் எகிர்சிதறல் மதிப்பை பெற்று விளங்குகின்றன. பெரும்பான்மயான நிலப்பரப்புகள் 10 முதல் 40% வரையே வெண் எகிர்சிதறல் பெற்று விளங்குகின்றன.

பூமியின் சராசரி வெண் எகிர்சிதறல் மதிப்பு 30% ஆகும், இஃது கடல்பரப்பின் மதிப்பைவிட மிகஅதிகம், காரணம் பூமியைச் சூழ்ந்துள்ள மேகங்களேயாகும்.

வானியல் வெண் எகிர்சிதறல் 

கோள்கள், துணைக்கோள்கள், விண்கல்கள் முதலியவற்றின் வெண் எகிர்சிதறல் மதிப்புகள் அவற்றின் பண்பியல்புகளை அறிய உதவும். வெண் எகிர்சிதறல்கள், ஒளியலைநீளம், ஒளிக்கோணம் (அதிர்முகக் கோணம்) மற்றும் காலம் சார்ந்து வெண் எகிர்சிதறல்களின் வேறுபாடு இவையே photometry என்னும் வானியல்துறையின் பெறும்பகுதியாகும். தொலைநோக்கியில் பிரித்தறிய இயலாத சிறிய மற்றும் தொலைதூர விண்பொருட்களைப்பற்றி நாம்மறியும் பலத்தரவுகள் வெண் எகிர்சிதறல் மூலம் அறியப்பட்டதே.

உதாரணமாய், சூரியமண்டலத்திற்கு அப்பாலுள்ள விண்பொருட்களின் தனிமுழு வெண் எகிர்சிதறல் மதிப்பைக் கொண்டு அவற்றின் பரப்பிலுள்ள பனியளவை அளக்கலாம்.
அதேபோல், அலைமுகக் கோணம் சார்ந்த வெண் எகிர்சிதறலின் மாற்றங்களைக் கொண்டு அவ்விண்பொருட்களின் பாறைப்போர்வையின் பண்பியல்புகளை அறியலாம்.

இன்னும்பிற வெண் எகிர்சிதறல் வகைகள் 

ஒற்றைச்சிதறல் வெண் எகிர்சி என்பது சிறியத் துகள்களின் மேல் மின்காந்த கதிர்களின் சிதறலை அளக்கும். இஃது அத்துகளின் பண்பியல்பு (ஒளிமுறிவுச் சுட்டெண் [அ] ஒளிவிலகல் எண்), அளவு, மற்றும் உள்வரு கதிரின் அலைநீளம் ஆகியவற்றை சார்ந்து இருக்கும்.

மேற்கோள்கள்

ஒளியியல்
காலநிலை
யு2

யூ2 இசைக்குழு அயர்லாந்தின் தலைநகர் டப்ளினை மையமாகக் கொண்டு இயங்கும் இசைக்குழு ஆகும். இதில் போனோ, த எட்ஜ், ஆதம் க்ளேடன் மற்றும் முல்லேன் ஜூனியர் ஆகியோர் உறுப்பினர்களாக உள்ளனர். இந்த ராக் இசைக்குழு உலகம் முழுவதும் மிகப்பிரபலமாக அறிமுகமான ஓர் இசைக்குழு ஆகும். யூ2 சிறப்பான இசைக்காக வழங்கப்படும் கிராமி விருதை 22 முறைகள் வென்று ராக் இசைக்குழுக்களில் தன்னிகரற்று விளங்குகிறது.

வெளி இணைப்புகள் 
 உத்தியோகபூர்வ வலைத்தளம்

ராக் இசைக் குழுக்கள்
கிராமி விருது வென்றவர்கள்
சுற்றுப்பாதையின் வட்டவிலகல்

வானியற்பியலில், நிலையான கோட்பாடுகளின்படி, எந்தவொரு சுற்றுப்பாதையும் கூம்பு வெட்டு வடிவில்தான் இருத்தல் வேண்டும். இந்தக் கூம்பு வெட்டின் வட்ட விலகல், சுற்றுப்பாதையின் வட்டவிலகல் (Orbital eccentricity) என அறியப்படும். இது அச்சுற்றுப்பாதையின் முக்கிய பண்புகளில் ஒன்று, இதுவே சுற்றுப்பாதையின் முழு வடிவத்தை வரையறுக்கிறது. வட்டவிலகல் என்பதை இந்த வடிவம் வட்ட வடிவிலிருந்து எந்தவரையில் விலகியுள்ளது என்பதன் அளவெனக் கொள்ளலாம்.

நிலையான கோட்பாடுகளின்படி, வட்டவிலகல் வட்டம், நீள்வட்டம், பரவளைவு, அதிபரவளைவு ஆகிய அனைத்து வடிவ சுற்றுப்பாதைகளுக்கும் கண்டிப்பாய் வரையறுக்கப்பட்டுள்ளது, அம்மதிப்புகள் கீழ்கண்டவாறு:
வட்டப் பாதைகளுக்கு: ,
நீள்வட்டப் பாதைகளுக்கு:,
பரவளைவுப் பாதைகளுக்கு:,
அதிபரவளைவுப் பாதைகளுக்கு:.

நீள்வட்டப் பாதைகளுக்கு, அதன் வட்டவிலகலின் நேர்மாறு சைன் (sin−1) தரும் கோணமானது, ஒரு சீர்வட்டத்தினை  வட்ட விலகல் கொண்ட நீள்வட்டமாய் வீழ்ப்பு வரைவு செய்யத்தேவையான கோணமாகும், என்பதை எளிதாய் நிறுவலாம்.

ஆக, ஒரு கோளின், உதாரணமாகப் புதனின், வட்டவிலகலை (புதனின் வட்ட விலகல் = 0.2056) காண, அதன் நேர்மாறு சைனை கணித்தால் வீழ்ப்பு வரைவுக் கோணம் 11.86 பாகையென அறியலாம். பின் ஏதேனுமொரு சீர்வட்ட பரப்புள்ள பொருளை (வட்டமான அடிப்பாகம் கொண்ட கோப்பை போன்றவை) இக்கோணத்திற்கு சாய்ப்பதன் மூலம் காணப்படும் நீள்வட்டம் புதனின் வட்டவிலகல் கொண்டதாய் இருக்கும்.

கணிப்புகள்
ஒரு சுற்றுப்பாதையின் வட்டவிலகலை அதன் நிலைத் திசையன்களிலிருந்து வட்ட-விலகல் திசையனின் அளவுப் பருமனென கணிக்கலாம்.

இங்கு:
 என்பது வட்டவிலகல் திசையன்.

நீள்வட்டப் பாதைகளுக்கு, அப்பாதையின் திணிவுமையக் குறைவிலக்கம், திணிவுமையக் மிகைவிலக்கம் ஆகியவற்றைக் கொண்டும் வட்டவிலகலைக் கணிக்கலாம்:

இங்கு:
 என்பது திணிவுமையக் குறைவிலக்கம்,
 என்பது திணிவுமையக் மிகைவிலக்கம்.

இவற்றையும் பார்க்கவும்

வட்டவிலகல்

ஈர்ப்பு விசை

மேற்கோள்கள்

ru:Кеплеровы элементы орбиты#Эксцентриситет
2007 ஐசிசி உலக இருபது20

2007 ஐசிசி உலக இருபது20 2007 ஆம் ஆண்டு செப்டம்பர் 11 முதல் செப்டம்பர் 24 வரை தென்னாபிரிக்காவில் நடைபெற்றது. இதுவே முதலாவது இருபது20 உலகக்கிண்ணப் போட்டித்தொடராகும். 10 தேர்வுத் துடுப்பாட்டம் ஆடும் நாடுகளோடு 2007 ஐசிசி உலகக் துடுப்பாட்ட லீக் முதல் பிரிவில் இறுதிப்போட்டிக்கு தகுதி பெற்ற கென்யா மற்றும் ஸ்காட்லாந்து துடுப்பாட்ட அணிகளையும் சேர்த்து மொத்தம் 12 தேசிய துடுப்பாட்ட அணிகள் இதில் பங்குப்பெறத் திட்டமிடப்பட்டிருந்தன.

சட்ட விதிகள் 
குழு நிலை மற்றும் சூப்பர் 8 நிலையில் அணிகளுக்கான புள்ளி வழங்கள் சீர்த்தரம் பின்வருமாறு:

இரண்டு அணிகளும் தமக்கான பந்துப் பரிமாற்றங்கள் முடிவடைந்த நிலை சம ஓட்டங்களைப் பெறுவார்களாயின் போல் அவுட் முறையில் வெற்றி தோல்வி தீர்மானிக்கப்படும்.

குழு நிலை மற்றும் சூப்பர் 8 நிலையில் அணிகள் பின்வரும் சீர்தரங்களைக் கொண்டு தரப்படுத்தப்படும்:

 கூடிய புள்ளிகள்
 சமனாயின், கூடிய வெற்றிகள்.
 சமனாயின், கூடுதலான நிகர ஓட்ட விகிதம் (Net run rate).
 சமனாயின் ஆட்டவீதம் (strike rate)
 சமனாயின் நேரடி மோதல்களின் முடிவுகள்

குழு நிலைகள் 
12 அணிகளும் குழுவுக்கு 3 அணிகள் வீதம் கொண்ட 4 குழுக்களாக பிரிக்கப்பட்டன. திறமையான இரண்டு அணிகள் அடுத்தச் சுற்றுக்கு தகுதிபெற்றன.

குழு A

குழு B

குழு C

குழு D

சூப்பர் 8 

கீழேயுள்ள சூப்பர் 8 போட்டிகளில் A1என்பது A குழுவில் முதல் அணியைக் குறிக்கும், அதேபோல B2 என்பது B குழுவின் 2வது அணியைக் குறிக்கும். இது குழுநிலைப் போட்டிகளில் அவ்வணி குழுவில் பெற்ற இடத்தைக் குறிக்காது. குழுவின் முதல் இரண்டு அணிகள் அடுத்த சுற்றுக்குத் தகுதி பெறுமாயின் அவை தாம் பெற்ற இடங்களை அல்லாமல் முன் குறிப்பிடப்பட்ட இடங்களையே பெறும். இவ்விரண்டு அணிகளும் தகுதிபெறாத போது அவ்விடத்துக்கு தகுதி பெற்ற ஏனைய அணியொன்று பிரதியிடப்படும். உதாரணமாக ஸ்கொட்லாந்து அவுஸ்திரேலியாவுக்கு பதில் தகுதிபெறுமாயின் அது A1 இடத்தைப் பிடிக்கும்.

8 அணிகளும் இரண்டு உப குழுக்களாக பிரிக்கப்பட்டு போட்டி நாடாத்தப்படும். ஒவ்வொரு குழுவில் இருந்தும் இரண்டு திறமையான அணிகள் அரை இறுதிக்கு தகுதி பெறும்.

குழு E

குழு F

முதல் தோல்வியில் வெளியேறு நிலை

அரை-இறுதி

இறுதி

இடங்கள் 

எல்லப் போட்டிகளும் பின்வரும் மூன்று விளையாடரங்களில் நடைபெற்றன:

 Newlands Cricket Ground, கேப் டவுண்
 Sahara Stadium Kingsmead, டர்பன்
 Wanderers Stadium, ஜோகார்னஸ்பேக்

ஆதாரங்கள்

வெளியிணைப்புகள் 
 CricketEurope article on Twenty20 World Championship 
 Cricinfo article on ground allocation
 Sky Sports News
 BBC Sport article on fixture announcement
 Official fixture list , from Cricket South Africa

இருபது20 துடுப்பாட்டம்
1832

1832  ((MDCCCXXXII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமானது.

நிகழ்வுகள் 
 பெப்ரவரி 12 – லண்டனில் காலரா பரவியதில் 3000 பேர் கொல்லப்பட்டனர். 
 ஏப்ரல் 12 - இலங்கையில் கட்டாய அரச சேவையை ரத்துச் செய்ய பிரித்தானிய அரசரிடம் இருந்து ஆணை பிறப்பிக்கப்பட்டது.

தேதிகள் அறியப்படாதவை 
 கொழும்பு-கண்டி வீதி அமைக்கப்பட்டது.
 இந்தியாவில் தொடருந்து போக்குவரத்திற்கான திட்டம் முதன் முதலில் பரிந்துரைக்கப்பட்டது.

பிறப்புக்கள் 
 ஜனவரி 27 - லூயி கரோல்
 ஜூலை 6 - முதலாம் மாக்சிமிலியன்
 செப்டம்பர் 12 - சி. வை. தாமோதரம்பிள்ளை
 டிசம்பர் 15 - அலெக்சாந்தர் கஸ்டவ் ஈபல்

இறப்புக்கள் 
 மே 31 - கால்வா (கணிதவியலர்)
 ஜூலை 22 - பிரான்சின் இரண்டாம் நெப்போலியன்

1832 நாட்காட்டி

மேற்கோள்கள்
அணி இலக்கணம்

அணி என்பதற்கு அழகு  என்பது பொருள். செய்யுளில் அமைந்து கிடக்கும் சொல்லழகு, பொருளழகு முதலியவற்றை வரையறுத்துக் கூறுவது அணி இலக்கணம். அணி பலவகைப்படும். அணி இலக்கணம் கூறும் தொன்மையான நூல் தண்டியலங்காரம் ஆகும். இந்நூலில் தன்மை அணி முதல் பாவிக அணி வரை 35 வகையான அணிவகைகள் பற்றி கூறப்படுகின்றது. அவற்றுள் சில,

பொருள் அணிகள் 
 அதிசய அணி(உயர்வு நவிற்சி அணி)
 அவநுதியணி
 ஆர்வமொழியணி (மகிழ்ச்சி அணி)
 இலேச அணி
 உதாத்தவணி
 ஏகதேச உருவக அணி
 ஒட்டணி
 ஒப்புமைக் கூட்டவணி
 ஒழித்துக்காட்டணி
 சங்கீரணவணி
 சமாகிதவணி
 சிலேடையணி
 சுவையணி
 தற்குறிப்பேற்ற அணி
 தன்மேம்பாட்டுரை அணி
 தன்மையணி (தன்மை நவிற்சி அணி,இயல்பு நவிற்சி அணி)
தொழிற் பின்வருநிலையணி
 தீவக அணி
 நிதரிசன அணி (காட்சிப் பொருள் வைப்பு அணி)
 நிரல்நிறை அணி
 நுட்ப அணி
 பரியாய அணி
 பரிவருத்தனை அணி
 பாவிக அணி
 பின்வருநிலையணி (பொருள் பின்வருநிலையணி, சொற்பொருள் பின்வருநிலையணி)
பிறிது மொழிதல் அணி
 புகழாப்புகழ்ச்சி அணி
 புணர்நிலையணி
 மயக்க அணி
 மாறுபடுபுகழ்நிலையணி
 முன்னவிலக்கணி
 வாழ்த்தணி
 விசேட அணி(சிறப்பு அணி)
 விபாவனை அணி
 விரோதவணி
 வேற்றுப்பொருள் வைப்பணி
 வேற்றுமையணி

சொல் அணிகள் 

 எதுகை
 மோனை
 சிலேடை
 மடக்கு
 பின்வருநிலையணி (சொல் பின்வருநிலையணி, சொற்பொருள் பின்வருநிலையணி)
 அந்தாதி

வகைப்படுத்தவேண்டிய அணிகள் 

 இரட்டுறமொழிதல் அணி
 இல்பொருள் உவமையணி
 உயர்வு நவிற்சி அணி
 உருவக அணி
 உவமையணி
 எடுத்துக்காட்டு உவமையணி
 தன்மை நவிற்சி அணி
 பிறிது மொழிதல் அணி
 வஞ்சப் புகழ்ச்சியணி
 தற்குறிப்பேற்ற அணி

மேற்கோள்கள் 

தமிழ் இலக்கண வகைகள்

ru:Фигура (риторика)
அல்டேர்னி

அல்டேர்னி (பிரெஞ்சு: Aurigny; அரேக்னைஸ்: Aoeur'gny) ஆங்கிலக் கால்வாயில் உள்ளத் தீவுகளில் மிகவும் வடக்காக அமைந்துள்ள தீவாகும். ஐக்கிய இராச்சியத்தின் முடிக்குரிய ஆட்சிப்பகுதியான இது குயெர்ன்சி பலிவிக்கின் ஒரு பகுதியாகும். இது 3 மைல் (5 கி.மீ.) நீளமும் 1.5 மைல் (2.5 கி.மீ) அகலமும் கொண்டது. மொத்தப் பரப்பளவு 3 சதுரமைல் (8 சதுர கிலோ மீட்டர்). இது ஆங்கிலக் கால்வாயில் உள்ளத் தீவுகளில் மூன்றாவது பெரிய தீவாகும். இது பிரானிசின் கொன்டென்டின் தீபகற்பத்தில் இருந்து மேற்காக 10 மைல் (16 கி.மீ.) தொலைவிலும் இங்கிலாந்தின் தென் முனையில் இருந்து 60 மைல் (97 கி.மீ.) தெற்காகவும் அமைந்துள்ளது.இத்தீவில் 2400 பேர் வசிக்கின்றார்கள். இங்கு புனித அன்னம்மாள் பங்கு அமைந்துள்ளது இது இத்தீவில் காணப்படும் ஒரே பங்காகும்.

மேற்கோள்கள்

தீவு நாடுகள்
1752

1752 ((MDCCLII) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.

நிகழ்வுகள் 
 ஜனவரி 1 - 1752 - கிரிகோரியன் நாட்காட்டியை பிரித்தானியா ஏற்றுக்கொண்டது. 
 மார்ச் 23 - கனடாவின் முதலாவது பத்திரிகை தெ ஹலிஃபாக்ஸ் கசெட் (The Halifax Gazette) வெளியிடப்பட்டது. 
 மார்ச் - செங்கல்பட்டு சண்டை
 ஜூன் 6 - மாஸ்கோவில் இடம்பெற்ற பெருந்தீயில் 18,000 வீடுகள் வரை தீக்கிரையாகின..
 ஜூன் 15 - பெஞ்சமின் பிராங்கிளின் மின்னல் ஒரு வகை மின்னோட்டம் என நிரூபித்தார்.
 செப்டம்பர் 3–செப்டம்பர் 13 உட்பட - கிரிகோரியன் நாட்காட்டியை பிரித்தானியா ஏற்றுக்கொண்டதில் இந்த 11 நாட்களையும் பிரித்தானியா இழந்தது.

பிறப்புக்கள்

இறப்புக்கள்

1752 நாற்காட்டி 

1752

மேற்கோள்கள்

nv:1751 – 1800
வசம்பு

வசம்பு (Acorus calamus, பொதுவாக Sweet Flag அல்லது Calamus) ஒரு மூலிகை ஆகும். இது பேர் சொல்லா மருந்து, பிள்ளை வளர்த்தி, மற்றும் உரைப்பான் என்றும் அழைக்கப்படுகிறது.

வசம்பு அரபு நாடுகளையோ இந்தியாவையோ சேர்ந்ததாக இருக்கலாமெனக் கருதப்பட்டாலும், அவை தவிர ஐரோப்பா முழுவதிலும், தென் உருசியாவிலும், சின்னாசியாவின் வடக்கிலும், தென் சைபீரியா, சீனா, இந்தோனேசியா, யப்பான், மியான்மர், இலங்கை, அவுத்திரேலியா, தென் கனடா, ஐக்கிய அமெரிக்காவின் வடபகுதி ஆகிய இடங்களிற் பரவலாகக் காணப்படுகிறது.

வளரியல்பு 
வசம்பு ஆறு, ஏரிக்கரையோரங்களில் வளரும் ஒரு வகைப் பூண்டு. இதன் பிறப்பிடம் தென்கிழக்கு அமெரிக்கா. இது இந்தியாவில் மணிப்பூரிலும், நாகமலையிலும் கேரளாவிலும் அதிகமாக வளர்கிறது. சதுப்பு நிலங்கள், களிமண் மற்றும் நீர் பிடிப்புள்ள பகுதிகள் மிகவும் ஏற்றவை. வசம்பு இஞ்சி வகையைச் சேர்ந்த மூலிகை. வசம்பின் வேர்கள் பழங்காலம் முதல் மருந்துகள் தயாரிப்பதற்குப் பயன் படுகிறது. இலைகள் 2-3 அடி உயரம் வரை வளரும். வேர்கள் மஞ்சள் கிழங்கைப்போல் நெருக்கமான கணுக்களையுடையவை. இதன் தண்டு வேர் பெருவிரல் அளவு தடிமன் உடையதாகவும் தண்டின் மேற்பகுதி சாம்பல் நிறத்துடனும் இருக்கும். வேர்கள் பூமிக்கடியில் சுமார் 3 அடி நீளம் வரை படரும். வேர்கள் தான் வசம்பு என்பது. நட்ட ஒரு ஆண்டில் பயிர் மூதிர்ந்து மஞ்சள் நிறமாக மாறும் தருணத்தில் அதாவது ஒரு ஆண்டில் கிழங்கை வெட்டி எடுக்க வேண்டும். இந்த வசம்பில் அசரோன், அகோரின் மற்றும் கொலாமினால் போன்ற வேதிப் பொருள்கள் உள்ளன. இது நல்ல வாசனையையுடையது. இது கிழங்கு மூலம் இனப்பெருக்கம் செய்யப்படுகிறுது.

மேற்கோள்கள்

மூலிகைகள்
ஒருவித்திலையிகள்
1835

1835  (MDCCCXXXV) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.

நிகழ்வுகள் 
 ஜனவரி 30 - ஐக்கிய அமெரிக்க அதிபர் அண்ட்ரூ ஜாக்சன் மீதானா கொலை முயற்சி தோல்வியில் முடிந்தது.
 பெப்ரவரி 20 - சிலியில் இடம்பெற்ற நிலநடுக்கத்தில் பலத்த சேதம் ஏற்பட்டது.
 ஏப்ரல் 18 - ஆஸ்திரேலியாவில் மெல்பேர்ண் நகரம் அமைக்கப்பட்டது.
 செப்டம்பர் 15 - சார்ள்ஸ் டார்வின் கடல் வழியே காலபாகசுத் தீவுகளுக்குச் சென்று தனது உயிரினங்களின் படிவளர்ச்சிக் கொள்கை பற்றிய ஆய்வுகளை மேற்கொண்டார்.
 டிசம்பர் 16-17 - நியூயோர்க் நகரத்தில் இடம்பெற்ற பெருந்தீயில் 530 கட்டிடங்கள் சேதமடைந்தன.

தேதி அறியப்படாத நிகழ்வுகள்

பிறப்புக்கள் 
 சூன் 2 - திருத்தந்தை பத்தாம் பயஸ்
 நவம்பர் 19 - ராணி லட்சுமிபாய் (ஜான்சிராணி), இந்திய விடுதலைப் போராட்ட வீராங்கனை (இ. 1858)

இறப்புக்கள் 
 அக்டோபர் 21 - முத்துசுவாமி தீட்சிதர்

1835 நாற்காட்டி

மேற்கோள்கள்
மிக்-27

மிக்-27 அல்லது மிகோயன் குருவிச் மிக்-27 தரைத்தாக்குதல் விமானமாகும். இது ஆரம்பத்தில் மிகோயன் குருவிச் விமானம் கட்டும் நிறுவனத்தால் சோவியத் வான்படைக்காக வடிவமைக்கப்பட்டது. பின்னர் இது பகதூர் என்ற பெயருடன் சில வேறுபாடுகளுடன் இந்தியாவின் இந்துஸ்தான் விமான நிறுவனத்துக்கு அனுமதி அளிக்கப்பட்டது. இலங்கை வான்படை 2000 ஆம் ஆண்டு முதல் ஈழப் போரில் இதைப் பயன்படுத்தி வந்தது.

பயன்பாட்டாளர்கள் 

 

 அப்கானிஸ்தான் வான் படை 1979 முதல் 1993 30 மிக்-27 விமானங்களைக் கொண்டிருந்தது
 

 பல்கேரிய வான்படை தனது மிக்-27 ஐ சேவையில் இருந்து நிறுத்தியுள்ளன.
 

 கியூப வான்படை
 

 ஈரான் வான்படை
 

 இந்திய வான்படை
 

 கசகிசுதான் வான்படை
 

 இரசிய வான்படை
 

 சோவியத் வான்படை பின்னர் பிரிவு நாடுகளுக்கு வழங்கியது.
 

 இலங்கை வான்படை
 

 சிரிய வான்படை

இலங்கையில் மிக்-27

இலங்கை விமானப்படை மிக்-27 போர் விமானங்களை தரைத்தாக்குதல், மற்றும் வான் உதவி நடவடிக்கைகளுக்குப் பயன்படுத்தி வருகிறது. 2000 ஆம் ஆண்டில் இவை இலங்கையில் சேவைக்கு விடப்பட்டன. ஈழப்போரில் வடக்கு, கிழக்கு மாகாணங்களில் இவை பெருமளவில் பயன்படுத்தப்பட்டன. 2000 ஆம் ஆண்டு ஆகத்து மாதத்தில் மிக்-27 போர் விமானம் ஒன்று கட்டுநாயக்கா விமான நிலையத்தில் வீழ்ந்து நொறுங்கியதில் உக்ரேனிய விமானி ஒருவர் கொல்லப்பட்டார். 2001 சூலையில், விடுதலைப் புலிகளினால் மிக்-27 விமானம் ஒன்று சுட்டு வீழ்த்தப்பட்டது. 2004 சூன் மாதத்தில் வேறொரு மிக்-27 விமானம் கட்டுநாயக்காவிற்கு அருகில் கடலில் வீழ்ந்து விபத்துக்குள்ளாகியது. 2012, பெப்ரவரி 13 இல் மிக்-27 விமானம் கட்டுநாயக்க விமான நிலையத்தில் இருந்து வழமையான பயிற்சிக்குப் புறப்பட்டுச் சென்ற சிறிது நேரத்தில் 17 மைல் தொலைவில் புத்தளம் நாத்தாண்டியா தும்மலசூரிய பகுதியில் வீழ்ந்து நொறுங்கியது. விமானி உயிர் தப்பினார்.

மேற்கோள்கள்

மிகோயன் போர் வானூர்திகள்
எல் சால்வடோர்

எல் சல்வடோர் (எசுப்பானிய மொழி: "República de El Salvador") மத்திய அமெரிக்காவில் உள்ள ஒரு நாடாகும். இதன் எல்லைகளாக வடக்கு பசிபிக் கடலில் குவாத்தமாலா மற்றும் ஒண்டுராசு ஆகியவற்றுக்கிடையில் அமைந்துள்ளது. இதன் மக்கள் தொகை கிட்டத்தட்ட 6.9 மில்லியன் ஆகும். அமெரிக்கக் கண்டத்தில் இதுவே மிகவும் சனத்தொகை அடர்த்தி கூடிய நாடாகும். இதன் தலைநகரம் சான் சல்வடோர் மத்திய அமெரிக்காவின் இரண்டாவது பெரிய நகராகும். இங்கு 2.2 மில்லியன் மக்கள் வாழ்கின்றனர். பெரும்பான்மையான மக்கள் கத்தோலிக்க மதத்தைப் பின்பற்றுகின்றனர்.

பெயர் 
இந்நாட்டின் பெயர் இயேசு கிறிஸ்துவின் மறு பெயரான "சேவியர்" என்ற சொல்லில் இருந்து பிறந்ததாகும்.

வெளி இணைப்புகள் 
 பிரித்தானிக்க என்சைக்கிளோபீடியா
 சிஐஏ தரவுகள் 

 
ஐக்கிய நாடுகள் சபையின் உறுப்பு நாடுகள்
எசுப்பானிய மொழி பேசும் நாடுகளும் ஆள்புலங்களும்
நடு அமெரிக்கா

நடு அமெரிக்கா அல்லது மத்திய அமெரிக்கா (Central America,  அல்லது América Central) என்பது வட அமெரிக்காவுக்கும் தென் அமெரிக்காவுக்கும் இடையே உள்ள நிலப்பகுதியும் அதில் உள்ள நாடுகளையும் குறிக்கும். வட அமெர்க்காவையும் தென் அமெரிக்காவையும் இணைக்க இந்நிலப்பகுதி வால் போல அகலத்தில் குறுகியும் நீட்டமாக இருப்பதாலும், இருபுறமும் கடலால் சூழ்ந்திருப்பதாலும், இதனை இருவலஞ்சூழ் இடைநிலம் அல்லது இடைநிலம் (isthmus) என்று அழைக்கப்படும். நடு அமெரிக்காவில் ஏழு நாடுகள் உள்ளன: பெலீசு, கோஸ்ட்டா ரீக்கா, குவாத்தமாலா, எல் சல்வடோர், ஒந்துராசு, நிக்கராகுவா, பனாமா.

புவியமைப்பு 

மத்திய அமெரிக்கா 524.000 சதுர கிலோமீட்டர் (202,000 சதுர மைல்), அதாவது பூமியின் மேற்பரப்பில் கிட்டத்தட்ட 0.1% ஒரு பகுதியில் உள்ளது. 2009இல் அதன் மக்கள் தொகை 41.739.000 என மதிப்பிடப்பட்டுள்ளது. இது சதுர கிலோமீட்டருக்கு 77 பேர் அல்லது ஒவ்வொரு சதுர மைலுக்கு 206 பேர் என மக்கள் அடர்த்தி உடையது.
மத்திய அமெரிக்கா 524.000 சதுர கிலோமீட்டர் பரப்பளவில் உள்ளது. பசிபிக் பெருங்கடல் இதன் தென்மேற்கில் உள்ளது, கரீபியன் கடல் வடகிழக்கில் உள்ளது, மற்றும் மெக்ஸிக்கோ வளைகுடா வடக்கில் உள்ளது. பெரும்பாலான மத்திய அமெரிக்கா கரீபியன் படுகை மீது உள்ளது.

அரசியல் 
மத்திய அமெரிக்கா தற்பொழுது, அரசியல், பொருளாதார, மற்றும் கலாச்சார மாற்றத்திற்கு உட்பட்டுக்கொண்டிருக்கிறது. இது மத்திய அமெரிக்க நீதிமன்றம் உருவாகிய 1907 ல் தொடங்கியது.

மத்திய அமெரிக்காவில் மத்திய அமெரிக்க பாராளுமன்றம், பொருளாதார ஒருங்கிணைப்பு, மத்திய அமெரிக்க வங்கி மற்றும் மத்திய அமெரிக்க பொது சந்தை போன்ற பல நிறுவனங்கள் உள்ளன.

நடு அமெரிக்க நாடுகளின் மக்கள் தொகை

மக்கள் வகைப்பாடு

உயிரினப்பரவல் 
மத்திய அமெரிக்கா மெசோமெரிக்கன் பல்லுயிரிய முக்கியத்தலத்தின் ஒரு பகுதியாக உள்ளது. இது உலகின் பல்லுயிர்களில் 7% கொண்டுள்ளது..  இந்த அட்டவணை ஏழு நாடுகளில் தற்போதைய புள்ளிவிவரங்கள் காட்டுகிறது:

மேற்கோள்கள்
மீரா ஜாஸ்மின்

மீரா ஜாஸ்மின் () என்றறியப்படும் ஜாஸ்மின் மேரி ஜோசப் கேரளாவில் பெப்ரவரி 15 1982 இல் பிறந்தார். மீரா ஜாஸ்மினுக்கு 2003 இல் வெளிவந்த மலையாளத் திரைப்படத்துக்காக சிறந்த நடிகைக்கான இந்தியத் தேசிய விருது வழங்கப்பட்டது. மீரா ஜாஸ்மின் மலையாள நடிகைகளில் அதிகபட்ச சம்பளம் வாங்கும் நடிகை ஆவார்.

நடித்துள்ள படங்கள்

மலையாளம்

தமிழ்

தெலுங்கு

கன்னடம்

மலையாளம்
 சுவப்ணக் கூடு
 ஒரே கடல்

திருமணம்
இவருக்கும் துபாயில் பொறியாளராக வேலை செய்யும் அனில் ஜாண் டைடஸ் என்பவருக்கும் 12 பிப்ரவரி 2014 அன்று திருவனந்தபுரத்தில் உள்ள தேவாலயத்தில் திருமணம் நடந்தது.

மேற்கோள்

தமிழ்த் திரைப்பட நடிகைகள்
1982 பிறப்புகள்
வாழும் நபர்கள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
கேரள நடிகைகள்
கன்னடத் திரைப்பட நடிகைகள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
நயன்தாரா

நயன்தாரா (Nayanthara, பிறப்பு: நவம்பர் 18, 1984; இயற்பெயர் - டயானா மரியா குரியன்), தென்னிந்தியத் திரைப்பட நடிகை ஆவார். 2003 ஆம் ஆண்டு மனசினகாரே என்ற மலையாள மொழித் திரைப்படம் மூலம் திரைப்படத்துறைக்கு அறிமுகமான நயன்தாரா, 2005 ஆம் ஆண்டு ஐயா திரைப்படத்தின் மூலம் தமிழ்த் திரைப்படத்துறைக்கு அறிமுகம் ஆனார். இவர் பெண்களை மையமாகக் கொண்டிருக்கும் கதைகளைத் தேர்ந்தெடுத்து நடித்துக் கொண்டிருக்கிறார், இதனால் இவர் தமிழ் சினிமாவில் 2010 களில் தொடங்கி இன்று வரை பெண் சூப்பர் ஸ்டார் என்று கருதப்படுகிறார்.

ஆரம்ப வாழ்க்கை மற்றும் கல்வி 
நயன்தாராவின் இயற்பெயர் டயானா மரியம் குரியன். டயானா மரியம் குரியன் நவம்பர் 18, 1984 அன்று  கர்நாடகாவின் பெங்களூரில், குரியன் கொடியட்டுக்கும் ஓமனா குரியனுக்கும் சிரிய கிறித்தவ குடும்பத்தில் பிறந்தார். இவரது மூத்த சகோதரர் லெனோ ஐக்கிய அரபு அமீரகத்தின் துபாயில் வசிக்கிறார். இவரது தந்தை இந்திய விமானப்படை அதிகாரி என்பதால் நயன்தாரா இந்தியாவின் பல்வேறு பகுதிகளில் படித்தார். இவரது குடும்பம் கேரளத்தை சேர்ந்தது, இவரது தாய்மொழி மலையாளம்.

நயன்தாரா தனது பள்ளிப்படிப்பை ஜாம்நகரிலும் தில்லியிலும் படித்தார். திருவல்லாவில், திருமூலபுரத்திலுள்ள பாலிகாமடம் பெண்கள் மேல்நிலைப் பள்ளியில் படித்தார், பின்னர் ஆங்கில இலக்கியத்தில் இளங்கலைப் பட்டப்படிப்பைத் திருவல்லாவிலுள்ள மார்த் தோமா கல்லூரியில் பயின்றார்.

நயன்தாரா நடித்த தமிழ்ப்படங்கள்

நயன்தாரா நடித்த மலையாளப் படங்கள்
 மனசினக்கரே
 விஸ்மயதும்பத்து
 நாட்டுராஜாவு
 தஸ்கரவீரன்
 ராப்பகல்
 20/20
 பாடிகார்ட்

நயன்தாரா நடித்த தெலுங்குப் படங்கள்
 லக்ஷ்மி
 பாஸ்
 யோகி
 துபாய் சீனு
 துளசி
 கதாநாயகடு
 சத்யம்
 அதுர்ஸ்
 ஆஞ்சநேயலு

மேற்கோள்கள்

வெளி இணைப்புகள்

 

1984 பிறப்புகள்
வாழும் நபர்கள்
பெங்களூர் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
நந்தி விருதுகள்
கலைமாமணி விருது பெற்றவர்கள்
கேரள நடிகைகள்
மிக்-17

மிக்-17 அல்லது 'மிகோயன் குருவிச் மிக்-17'' சண்டை விமானமாகும். இது ஆரம்பத்தில் மிகோயன் குருவிச் விமானம் கட்டும் நிறுவனத்தால் சோவியத் வான்படைக்காக வடிவமைக்கப்பட்டது. 1952 முதல் பயன்பாட்டில் உள்ளது.

பயன்பாட்டில் உள்ள நாடுகள் 

 : 1957 முதல் சுமார் 100 மிக்-17 விமானங்கள் ஆப்கானிஸ்தான் வான்படையால் கொள்வனவு செய்யப்பட்டுள்ளன.
 : சுமார் 66 இவற்றில் 40 சீன தயாரிப்புகளாகும்.

மேற்கோள்கள்

மிகோயன் போர் வானூர்திகள்
சோனியா அகர்வால்

சோனியா அகர்வால் (பிறப்பு - மார்ச் 28, 1982, பஞ்சாப்), இந்தியத் திரைப்பட நடிகை ஆவார். இவர் பெரும்பான்மையாகத் தமிழ் மொழித் திரைப்படங்களிலேயே நடித்துள்ளார். தமிழ் திரையுலகத்திற்கு காதல் கொண்டேன் என்ற திரைப்படத்தில் கதாநாயகியாக அறிமுகப்படுத்திய இயக்குநர் செல்வராகவனை (நடிகர் தனுஷின் அண்ணன்)  விரும்பி டிசம்பர் 15, 2006 அன்று திருமணம் செய்து கொண்டார். பின்னர், இவர்களுக்குள் கருத்து வேறுபாடு ஏற்பட்டு விவாகரத்து செய்து கொண்டனர். இவர் நடித்த காதல் கொண்டேன், கோவில், மதுர, 7 ஜி ரெயின்போ காலணி, திருட்டுப்பயலே ஆகிய திரைப்படங்கள் பெரும் வெற்றியை தந்தன.

நடித்த தமிழ்த் திரைப்படங்கள்
 2006 - புதுப்பேட்டை
 2006 - திருட்டுப்பயலே
 2005 - ஒரு நாள் ஒரு கனவு
 2005 - ஒரு கல்லூரியின் கதை
 2004 - 7ஜி ரெயின்போ காலணி
 2004 - மதுர
 2003 - கோவில்
 2003 - சக்செஸ் (Success)
 2003 - காதல் கொண்டேன்
நடித்த சின்னத்திரை தொடர்கள் 
 2009 - நாணல் (கலைஞர் தொலைகாட்சியில்)
 2013 - மல்லி (புதுயுகம் தொலைகாட்சியில்)

குறிப்புகள்

வெளி இணைப்புகள்

மேற்கோள்கள்

1982 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
கிடைக்குழு 5 தனிமங்கள்

தனிம அட்டவணையில் கிடைக்குழு 5 என்பது கிடையாக (படுக்கை வாட்டில்) உள்ள 5 ஆவது வரிசையில் உள்ள தனிமங்கள். 

அவையாவன:

மேற்கோள்கள்

தனிமக் குழுக்கள்
பூஜா (நடிகை)

பூஜா தமிழ், சிங்களத் திரைப்படங்களில் நடித்துள்ள நடிகையாவார். இவர் மணிரத்னத்தின் நேற்று இன்று நாளை நிகழ்ச்சியிலும் பங்குப்பெற்றிருக்கிறார். ஜே ஜே திரைப்படத்தின் மூலம் தமிழ்த் திரைப்படத்துறைக்கு அறிமுகமானார்.

திரைப்பட விபரம்

பூஜா நடித்துள்ள இந்திய திரைப்படங்கள் 
 ஜே ஜே  -ஆ. மாதவன்
 அட்டகாசம்  -அஜித் குமார் 
 உள்ளம் கேட்குமே  -ஸாம்
 ஜித்தன்  -ரமேஸ் 
 பட்டியல்  -பரத்
 தம்பி  -ஆ. மாதவன்
 தகப்பன்சாமி  -பிரசாந்த்
 பொறி  -ஜீவா 
 ஓரம் போ  -ஆர்யா
 நான் கடவுள்  -ஆர்யா
 மிராஜ் (ஆங்கிலம் திரைப்படம்)  -அபிஷேக்

தமிழ்த் திரைப்பட நடிகைகள்
1981 பிறப்புகள்
இலங்கைத் திரைப்பட நடிகைகள்
சிங்களத் திரைப்பட நடிகைகள்
வாழும் நபர்கள்
தமிழக அரசு திரைப்பட விருது வெற்றியாளர்கள்
மலையாளத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
தெலுங்குத் திரைப்பட நடிகைகள்
1810

1810  (MDCCCX) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

நிகழ்வுகள் 
 மார்ச் 4 - பிரெஞ்சு இராணுவம் போர்த்துக்கல்லில் இருந்து விரட்டப்பட்டது.
 மார்ச் 11 - நெப்போலியன் ஆஸ்திரியாவின் இளவரசி மரீ-லூயிஸ் என்பாளை மணம் புரிந்தான்.
 மே 10 - ஆர்ஜெண்டீனாவின் தலைநகரான புவெனஸ் அயரெஸ் நகர மண்டபத்தை ப்புரட்சியாளர்கள் கைப்பற்றினர்.
 மே 25 - ஆர்ஜெண்டீனாவில் புவெனஸ் அயரஸ் மக்கள் ஸ்பெயின் ஆளுநரை அகற்றி தற்காலிக அரசை அமைத்தனர்.
 ஜூலை 9 - நெப்போலியன் ஒல்லாந்து பேரரசை பிரான்சுடன் இணைத்தான்.
 ஜூலை 20 - கொலம்பியா ஸ்பெயினிடம் இருந்து விடுதலையை அறிவித்தது.

பிறப்புக்கள் 
 கவிகுஞ்சர பாரதியார்

இறப்புக்கள்

1810 நாற்காட்டி

மேற்கோள்கள்
அகில இந்திய சமத்துவ மக்கள் கட்சி

அகில இந்திய சமத்துவ மக்கள் கட்சி தமிழ்த் திரைப்பட நடிகர் சரத்குமாரால் ஆகஸ்ட் 31, 2007 அன்று தொடங்கப்பட்ட ஒரு தமிழக அரசியல் கட்சியாகும். இக்கட்சி காமராஜர், எம்ஜிஆர், அப்துல் கலாம் ஆகியோரின் சிந்தனைகளை, கொள்கைகளை, வழிகாட்டல்களை முன்னெடுத்து செயல்படும் என்று சரத்குமார் தெரிவித்தார். கட்சி நிறுவப்பட்ட நாளிலிருந்து 12 மார்ச் 2024 வரை சரத்குமார் கட்சியின் தலைவராக இருந்தார். 12 மார்ச் 2024 அன்று, அதன் நிறுவனர் சரத்குமாரால் பாரதிய ஜனதா கட்சியில் இணைக்கப்பட்டது.

2011 தேர்தல்
சரத்குமார் தனது ஆரம்பகால அரசியல் வாழ்க்கையில் திமுக கூட்டணியில் அங்கம் வகித்தார். பின்னர் அனைத்திந்திய அண்ணா திராவிட முன்னேற்றக் கழகத்தில் (அதிமுக) சேர்ந்தார். பின்னர் அவர் அதிமுகவிலிருந்து விலகி 31 ஆகத்து 2007 அன்று தனது சொந்த அரசியல் கட்சியான அகில இந்திய சமத்துவ மக்கள் கட்சியைத் தொடங்கினார். இக்கட்சி 2011 சட்டமன்றத் தேர்தலில் அதிமுக கூட்டணி சார்பில் இரட்டை இலைச் சின்னத்தில் தென்காசி மற்றும் நாங்குநேரி ஆகிய இரு சட்டமன்றத் தொகுதிகளில் வெற்றி பெற்றது. தென்காசியில் சரத்குமாரும், நாங்குநேரியில் எர்ணாவூர் ஏ. நாராயணனும் வெற்றி பெற்றனர்.

கட்சி கலைப்பு 
12 மார்ச் 2024 அன்று, அகில இந்திய சமத்துவ மக்கள் கட்சி அதன் நிறுவனர் சரத்குமாரால் பாரதிய ஜனதா கட்சியில் இணைக்கப்பட்டது. சென்னையில் நடந்த இந்த இணைப்பிற்கு தமிழ்நாடு பாஜக தலைவர் கே. அண்ணாமலை தலைமை தாங்கினார்.

மேற்கோள்கள்

வெளியிணைப்புகள்
அகில இந்திய சமத்துவ மக்கள் கட்சி சரத்குமாரின் புதிய கட்சி உதயம்  - தமிழ் சினிமா

தமிழ்நாட்டில் இல்லாதுபோன அரசியல் கட்சிகள்
க. கிருஷ்ணசாமி

கிருஷ்ணசாமி (K. Krishnasamy) ஒரு தமிழக அரசியல்வாதி, இவர் புதிய தமிழகம் கட்சியின் நிறுவன தலைவர்  ஆவார்.

இளமை பருவம் 
கிருஷ்ணசாமி பழைய  கோயமுத்தூர் மாவட்டம், இன்றைய திருப்பூர் மாவட்டம், உடுமலை தாலுக்கா, குடிமங்கலம், மசக்கவுண்டர் புதூர் எனும் சிற்றூரில் ஒரு நடுத்தர குடும்பத்தில் 1952-ஆம் ஆண்டு ஏப்ரல் திங்கள் 04-ஆம் நாள் பிறந்தார். தந்தை கருப்புசாமி குடும்பனார் ஒரு விவசாயி. தாய் தாமரையம்மாள்  ஒரு இல்லத்தரசி. உயர்நிலை பள்ளிப்படிப்பினை பூளவாடி என்ற  ஊரிலும்,  புகுமுக வகுப்பினை அரசினர் கலைக்கல்லூரியிலும் முடித்தார். பின்னர் கோயமுத்தூர் வேளாண்மைக் கல்லூரி, தமிழ்நாடு வேளாண்மைப் பல்கலை கழகத்தில் வேளாண் படிப்பில்சேர்ந்தார். அங்கே 45-நாட்கள் மட்டுமே கல்வி பயின்றார். வேளாண்மைப் பல்கலைக் கழக துணை முதன்மையர் முனைவர் தானியல் சுந்தராசு அறிவுறுத்தலின்படி வேளாண்மைக் கல்வியைத் தொடராமல் மருத்துவப் படிப்பிற்கு விண்ணப்பித்து திருநெல்வேலி மருத்துவக் கல்லூரியில் (1972–75) இளநிலை மருத்துவ பட்டப்படிப்பில் சேர்ந்தார். அங்கே இரண்டு ஆண்டுகள் மட்டுமே பயின்று, கல்லூரி இடமாறுதல் அனுமதி பெற்று மதுரை மருத்துவக் கல்லூரியில் (1975–78) மூன்றாம் ஆண்டு துவங்கி பயிற்சி மருத்துவர் பணி வரை இங்கேயே மருத்துவ கல்வி கற்றார். முதுநிலை மருத்துவத்தை கோயமுத்தூர் மருத்துவக் கல்லூரியில் (1982–84) முடித்தார்.

அரசியல் வாழ்க்கை 
தூத்துக்குடி மாவட்டத்தில் உள்ள கொடியன்குளம் என்கிற ஊரில் சாதிய வன்முறை ஏற்பட்டபோது, கோயம்புத்தூரில் இருந்து வந்து பாதிக்கப்பட்ட தேவேந்திர குல மக்களுக்காக வாதாடியவர். மாஞ்சோலை தேயிலைத் தோட்டத்தொழிலாளர் விடுதலை மற்றும் ஊதிய உயர்வு உள்ளிட்ட கோரிக்கைகளை முன்னிறுத்தி 23 சூலை 1999 அன்று திருநெல்வேலி மாநகரில் புதிய தமிழகம் கட்சியின் சார்பில்  பேரணி நடத்தப்பட்டது. அப்பொழுது காவல்துறை நடத்திய தடியடி, துப்பாக்கிச்சூடு காரணமாக சிதறி ஓடிய மக்கள், தப்பிக்க தாமிரபரணி நதிக்குள் குதித்தனர். இந்த சம்பவத்தில் ஒன்றரை வயது குழந்தை உள்ளிட்ட 17 பேர் உயிரிழந்தனர்.

இவர் 1996 தேர்தலில் கொடியன்குளத்தை உள்ளடக்கிய  ஒட்டப்பிடாரம் சட்டமன்றத் தொகுதியில் தனித்துப் போட்டியிட்டு வெற்றி பெற்றார். பின்னர் இரண்டாவது முறையாக 2011ஆம் ஆண்டு நடந்த சட்டப்பேரவைத் தேர்தலில், ஒட்டப்பிடாரம் சட்டமன்றத் தொகுதியில் அ.தி.மு.க கூட்டணி கட்சியின் ஆதரவுடன் போட்டியிட்டு வெற்றி பெற்று சட்டமன்ற உறுப்பினராக தேர்வுசெய்யப்பட்டார்.
, அதே போல் தென்காசி தொகுதியில் 5 முறை நாடாளுமன்றத் தேர்தலில் போட்டியிட்டு தோல்வியை அடைந்துள்ளார் தேவேந்திர குல மக்களின் பிரச்சனைகளை முன்வைத்து இவரும் இவரது கட்சியும் செயலாற்றி வருகின்றன.

போராட்டங்கள் 
 விழுப்புரம் 12 தாழ்த்தப்பட்டவர்கள் படுகொலை, அதன் தொடர்ச்சியாக 22 சனவரி 1984 அன்று கைது செய்து மதுரை சிறையில் அடைப்பு.

மேற்கோள்கள்

வெளி இணைப்புகள் 
 புதிய தமிழகம் கட்சி தலைவர் திரு. கிருஷ்ணசாமி பேட்டி -  தமிழோவியம்
 1996 Tamil Nadu Election Results, Election Commission of India -
 புதிய தமிழகம் கட்சியின் அதிகாரபூர்வ இணையதளம்

1952 பிறப்புகள்
வாழும் நபர்கள்
1954 பிறப்புகள்
11 ஆவது தமிழ்நாடு சட்டமன்ற உறுப்பினர்கள்
1862

1862  (MDCCCLXII) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 ஜூலை 1 - ரஷ்யாவின் அரச நூலகம் அமைக்கப்பட்டது.
 செப்டம்பர் 17 - ஐக்கிய அமெரிக்காவில் மேரிலாந்தில் "ஷாப்ஸ்பேர்க்" என்ற இடத்தில் இடம்பெற்ற உள்நாட்டுப் போரில் 23,000 பேர் கொல்லப்பட்டனர். இதுவே அமெரிக்காவில் ஒரே நாளில் அதிக இரத்தக்களரியை ஏற்படுத்திய போராகும்.
 டிசம்பர் 30 - USS Monitor என்ற கப்பல் வடக்கு கரோலினாவில் மூழ்கியது.

தேதி அறியப்படாத நிகழ்வுகள் 
 செப்டம்பர் - செப்பு நாணயம் இலங்கையில் முதன் முதலாக அறிமுகப்படுத்தப்பட்டது.
 செப்டம்பர் - யாழ்ப்பாணத்தில் "the Jaffna Freeman" என்ற பத்திரிகை நிக்கலாஸ் குல்ட் (Nicholas G. Gould) என்பவரால் ஆரம்பிக்கப்பட்டது.

பிறப்புகள் 
 ஜூன் 5 - ஓ ஹென்றி

இறப்புகள் 
 ஜனவரி 18 - ஜான் டைலர்
 நவம்பர் 7 - முகலாயர்களில் கடைசி மன்னன் பகதூர் ஷா.

1862 நாட்காட்டி

மேற்கோள்கள்
அத்திலாந்திக் அடிமை வணிகம்

அத்திலாந்திக் அடிமை வணிகம் (Atlantic slave trade) எனப்படுவது ஐரோப்பியர்கள் ஆபிரிக்கர்களை அடிமைகளாக்கி வணிகம் செய்தமையைக் குறிப்பதாகும். இந்த அடிமை வணிகம் அத்திலாந்திக் பெருங்கடலை அண்டி நடைபெற்றமையால் இவ்வாறு குறிப்பிடப்படுகிறது. 15 முதல் 19ம் நூற்றாண்டு வரை ஐரோப்பியர்கள் நடு ஆபிரிக்காவிலிருந்தும் மேற்கு ஆபிரிக்காவிலிருந்தும் ஆபிரிக்கர்களை அடிமைகளாக்கி புதிய உலகம் என அவர்கள் அழைத்த அமெரிக்கக் கண்டங்களுக்குக் கொண்டு சென்று விற்றனர்.

9.4 முதல் 12 மில்லியன் ஆபிரிக்கர்கள் அடிமைகளாக அமெரிக்கக் கண்டங்களை வந்தடைந்தனர். ஆனால் அடிமைகளாக்கப்பட்டோரின் தொகை இதைவிட மிக அதிகமாகும். இந்த அடிமை வணிகத்தை ஆப்பிரிக்க, ஆப்பிரிக்க அமெரிக்க வரலாற்றாசிரியர்கள் மாஃபா (Maafa) எனக் குறிப்பிடுகின்றனர். சுவாகிலி மொழியில் மாஃபா என்பதன் கருத்து பெரும் அழிவு என்பதாகும்.

வெளி இணைப்புகள்
 அடிமை வணிகத்துக்கு நஷ்ட ஈடு - ஏன்? யார் தரவேண்டும்

மேற்கோள்கள்

ஆபிரிக்க அமெரிக்க வரலாறு
ஆபிரிக்க வரலாறு
அடிமை முறை
கரிபியன்
அமெரிக்காக்களின் வரலாறு
டாக் ஹமாஷெல்ட்

டாக் ஜால்மர் அக்னி கார்ள் ஹமாஷெல்ட் (Dag Hjalmar Agne Carl Hammarskjöld, , ஜூலை 29, 1905 – செப்டம்பர் 18, 1961) சுவீடனைச் சேர்ந்த தூதுவர், ஐக்கிய நாடுகள் அவையின் இரண்டாவது பொதுச் செயலராக ஏப்ரல், 1953 இலிருந்து 1961இல் விமான விபத்தொன்றில் இறக்கும்வரை பணியாற்றியவர்.

ட்றைகுவே லை ஐநா அவையின் பொதுச் செயலர் பதவியை 1953இல் துறந்ததும் ஐநாவின் பாதுகாப்புச் சபையின் தீர்மானப்படி டாக் இப்பதவியில் அமர்ந்தார். 1957ல் மீண்டும் இவர் அப்பதவிக்குத் தேர்ந்தெடுக்கப்பட்டார்.

இவரது பதவிக்காலத்தில் ஹமாஷெல்ட் இசுரேலுக்கும் அரபு நாடுகளுக்கும் இடையில் ஒற்றுமையை ஏற்படுத்த முனைந்தார். சீனாவில் தடுத்து வைக்கப்பட்டிருந்த 15 ஐக்கிய அமெரிக்க விமானிகளை விடுவிக்க 1955இல் சீனா சென்றார்.

1960இல் முன்னாள் பெல்ஜியக் குடியேற்ற நாடும் புதிதாக விடுதலை அடைந்ததுமான கொங்கோவிக்கு உள்நாட்டுக் குழப்பங்களுக்கு முடிவு காண அங்கு 4 முறை சமாதானத் தூதுவராகச் சென்றார். செப்டம்பர் 1960இல் ஐநாப் படைகள் அங்கு செல்ல எடுத்த முடிவை சோவியத் ஒன்றியம் நிராகரித்தது. அத்துடன் டாக் பதவி விலக வேண்டும் எனவும் வலியுறுத்தியது. . கட்டாங்கா மாநிலத்தை கொங்கோவுடன் மீண்டும் இணைக்க உதவி செய்யுமாறு பத்திரிசு லுமும்பாவின் கோரிக்கையை டாக் ஏற்க மறுத்துவிட்டார். இதனால் லுமும்பா சோவியத் நாட்டிடம் உதவி கோர முடிவு செய்தார்.

மறைவு 
செப்டம்பர் 1961இல் கட்டாங்காப் படையினருக்கும் ஐநாப் படையினருக்கும் இடையில் போர் நிறுத்ததைக் கொண்டுவர அங்கு செல்லும் வழியில் வடக்கு ரொடீசியாவில் அவர் பயணம் செய்த விமானம் விபத்துக்குள்ளாகியதில் மோதியதில் அவரும் அவருடன் பயணம் செய்த 15 பேரும் கொல்லப்பட்டனர். இவ்விபத்துக்கான காரணம் இதுவரையில் அறியப்படவில்லை.'

நோபல் அமைதிப் பரிசு 
ஹமாஷெல்ட் அமைதிக்கான நோபல் பரிசை 1961இல் இறந்த பின்னர் பெற்றார். ஆனாலும் இவரது பெயர் இவர் இறக்கும் முன்னரே பரிந்துரைக்கப்பட்டிருந்தது.

மேற்கோள்கள்

ஐக்கிய நாடுகள் சபையின் பொதுச் செயலாளர்கள்
1905 பிறப்புகள்
1961 இறப்புகள்
சுவீடன் மக்கள்
கிறித்தவ சித்தர்கள்
போக்குவரத்து விபத்து இறப்புகள்
பைங்கள உபநிடதம்

பைங்கள உபநிடதம் என்பது சுக்ல யஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 60வது உபநிஷத்து. நான்கு அத்தியாயங்களைக் கொண்டது. சாமானிய வேதாந்த உபநிடதங்கள் என்ற பகுப்பில் சேர்ந்தது. பன்னிரண்டாண்டுகள் பணிவிடை செய்த பைங்களருக்கு யாஜ்ஞவல்கியரால் உபதேசிக்கப்பட்டது என்று தொடங்குகிறது. பற்பல வேதாந்தக் கருத்துக்களை ஆணித்தரமாகவும் சுருக்கமாகவும் எளியநடையிலும் போதிக்கும் உபநிடதம் என்று சொல்லலாம்.

கருத்துக்கள் 

 முன்னைப் பரம்பொருளாக, காரியமற்றதாக, இரண்டற்றதாக ஒன்றுதான் இருந்தது. அதுதான் பிரம்மம். அதன் உருவம் உண்மை, அறிவு, ஆனந்தம்.
 அதில் இப்படி, அப்படி என்று எப்படியும் சொல்லமுடியாதபடி முக்குணமும் சமானமான மூலப்பிரகிருதி தோன்றிற்று. இதில் பிரதிபலித்த பிம்பம்தான் சாட்சி சைதன்யம்.
அம்மூலப்பிரகிருதி சத்வகுணம் மேலிட்டதாக மாறி அவியக்தம் அல்லது மாயை என்ற 'ஆவரண சக்தி' ஆயிற்று. 'ஆவரணம்' - எல்லாவற்றையும் மறைக்கக்கூடியது. அதில் பிரதிபலித்த பிம்பம்தான் கடவுட்சைதன்யம். அக்கடவுள் மாயையை தன்வசப்படுத்திக் கொண்டு அனைத்தையும் அறிபவராக பேருலகத்தையும் சுருட்டிய பாயைப்பிரித்துவிடுவது போல் தோற்றுவிக்கிறார். காத்தல், அழித்தல் தொழில்களும் அவருடையதே. பிராணிகளின் கருமங்களை அனுசரித்தே அவை தோன்றுவதும் அழிவதும் உண்டாகின்றது
 அம்மாயையிலிருந்து ரஜஸ் மேலிட்டதான மஹத் என்ற 'விட்சேப சக்தி' உண்டாயிற்று. 'விட்சேபம்' - ஒன்றை வேறொன்றாகக் காட்டுவது. அதில் பிரதிபலித்த பிம்பம்தான் ஹிரண்யகர்ப்ப சைதன்யம்.
 இதிலிருந்து தமஸ் மேலிட்டதான பேரகந்தை உண்டாயிற்று. இதில் பிரதிபலித்த பிம்பம் விராட்புருஷன்.அவனிடமிருந்து, வெளி, காற்று, தீ, நீர், நிலம் இவைகளுடைய மூலப்பொருட்கள் ('தன்மாத்திரைகள்') உண்டாயின.
 இந்த சூட்சுமப்பொருட்களைத் தூலப்பொருட்களாக மாற்றவேண்டி, அக்கடவுள் ஒவ்வொன்றையும் இரண்டு பாகமாக்கி, அவைகள் ஒவ்வொன்றையும் நான்காக்கி, ஐந்து அரைபாகங்களையும் மற்றநான்கின் அரைக்கால் பாகங்களுடன் சேர்த்து, இவ்விதம் 'பஞ்சீகரணம்' செய்து உண்டாக்கப்பட்ட தூலப்பொருட்களால் உலகிலுள்ள கோடிக்கணக்கான பொருட்களையும் பதினான்கு உலகங்களையும் படைத்தார்.

இவ்விதம் தொடங்கி, இவ்வுபநிடதம், ஜீவர்கள் படைக்கப்பட்டதையும், தூல சூட்சும உடல்களைப்பற்றியும், பந்தம், மோட்சம் இவைகளைப்பற்றியும் பேசுகிறது.

சில பொன்மொழிகள்

 'அது நீ'; 'நான் பிரம்மம்' முதலிய மகாவாக்கியத்தின் தத்துவத்தை அறியும் நோக்கத்துடன் குருவிடம் கேட்டறிதல் 'சிரவணம்' எனப்படும்.(3 -2)
 கேட்டறிந்த பொருளைத் தனிமையில் ஆழ்ந்து சிந்தித்தல் மனனம் (3-2)
 சிரவணத்தாலும் மனனத்தாலும் தீர்மானமாகிய பொருளில் ஒன்றி மனதை நிறுத்துதல் 'நிதித்தியாசனம்' எனப்படும்.(3-2)
 அறிவையும் அறிபவனையும் கடந்து அறியப்படும் பொருளுடன் ஒன்றுபட்டுக் காற்றில்லாத இடத்தில் விளக்கைப்போல் சித்தம் அசையாதிருக்கும் நிலை சமாதி எனப்படும்.(3 -2)
நீர் நீரிலும், பால் பாலிலும், நெய் நெய்யிலும் வேறுபாடில்லாமல் ஒன்றாவதுபோல் ஜீவனும் பரமாத்மனும் ஒன்றாகின்றனர். (4-10)

இவற்றையும் பார்க்கவும்

 ஆங்கிலத்தில் முனைவர் ஏ. ஜி. கிருஷ்ண வாரியரின் மொழிபெயர்ப்பு 
 வடமொழி மூல நூல்

துணை நூல்கள்

 S. Radhakrishnan. The Principal Upanishads. 1953. George Allen and Unwin Ltd. New York.
 அண்ணா. 108 உப்நிஷத்ஸாரம். மூன்றாம் பாகம். 1991. ஸ்ரீராமகிருஷ்ண மடம், சென்னை.

உபநிடதங்கள்

சமசுகிருத நூல்கள்
லோட்டஸ் சிம்பொனி

ஐபிம் லோட்டஸ் சிம்பொனி என்பது ஐபிஎம் நிறுவனத்தால் அலுவலக உரையாவணங்கள், விரிதாள்கள் மற்றும் ஏனைய ஆவணங்களை உருவாக்கி, மேம்படுத்திப் பகிர்வதற்கென உருவாக்கப்பட்டதாகும்.. இது ஆரம்பத்தில் 1985 இல் டொஸ் இயங்குதளத்தில் பல பிரயோகங்களை உள்ளடக்கியதாக அறிமுகப்படுத்தப்பட்ட மென்பொருளாகும். ஐபிஎம் மீளவும் 2007 ஆம் ஆண்டில் அலுவலக மென்பொருளை இந்தப் பெயரில் மீள் அறிமுகப்படுத்தியுள்ளது.

ஐபிம் லோட்டஸ் சிம்பொனி விண்டோஸ் மற்றும் லினக்ஸ் இயங்குதளங்களுக்கானது 
ஐபிஎம் லோட்டஸ் சிம்பொனி கீழ்வரும் பிரயோகங்களை உள்ளடக்கியுள்ளது. 
 ஐபிஎம் லோட்டஸ் சிம்பொனி டாக்கியூமண்ட்ஸ் -  உரையாவண மென்பொருள்
 ஐபிஎம் லோட்டஸ் சிம்பொனி ஸ்பிரட்ஷீட் - விரிதாள்
 ஐபிஎம் லோட்டஸ் சிம்பொனி பிரசண்டேஷன் - விளக்கமளிக்கும் மென்பொருள்.

வெளியிணைப்புக்கள் 
 லோட்டஸ் சிம்பொனியின் திறனாய்வு  பிஸிமாக் கணினி சஞ்சிகையூடாக. அணுகப்பட்டது செப்டம்பர் 22, 2007 .

மேற்கோள்கள்

ஐபிஎம்
மென்பொருள்
ஆரக்கிள் மென்பொருட்கள்